text: құркелес сырдария алабындағы өзен. түркістан облысындағы сарыағаш, келес, шардара аудандары жерімен ағады. ұзындығы 144 км, су жинайтын алабы 3600 км2. құркелес сарыағаш қаласының белесті қырат бұлақтарынан бастау алып, түстікке қарай жылжиды. жоғары жағында сарыжылға өзені келіп құяды. жағалауында қоңыртөбе, сарыжылға, жаңа тіршілік, бірлік тағы да басқа ауылдар орналасқан. бірлік ауылынан өте бере ең төменгі саласы саласы ақсай өзені келіп қосылады. ақсай қосылған соң он шақырымдай ағады да, сырдария өзені бойындағы шардара бөгеніне құяды. арнасы тік жарлы. аңғары кең. жер асты, жауын-шашын суларымен толығады. суы бау-бақша суаруға пайдаланылады.